Odense Adresse-Contoirs Efterretninger, 1840-07-17
Nu staaer som Danmarks Konning Du paa det vante Sted, Ved Dig staaer Danmarks Dronning, Rig paa vor Kjærlighed; Og medens vi Dig hylde Med Haab og Ærefrygt, Os Fortids Minder fylde Og gjøre Hjertet trygt. Vel veed vi, at herefter Vi tidt ei skue vil Blandt os den Drot, hvis Kræfter Heelt høre Danmark til; Dog vil vi aldrig glemme, Du ædle Kongepar! Att, hvad vi saae her hjemme, J med til Thronen bar. End Konge, Dronning pryder, Alt hvad vi elskte her: De Mildheds, Fromheds Dyder, Det Øre for Enhver; Den Nidkjærhed og Jver, Den Aandens Styrke, som Retfærdigheden giver, Er Thronens Eiendom! Landsfader, vær velkommen: Vi tale Hjertets Sprog. Vor Moder, vær velkommen: Tak, at J til os drog! Gud Herren Eder give Vi veed ei større Roes -At J for Danmark blive Hvad for J var fos os. Ligesom ikke faa Geistlige den 14de vare mødte i Nyborg ved Deres Majestæters Ankomst dertil, saaledes havde omtrent et hundrede Geistlige forsamlet sig den 15 ds. i Odense Bispegaard, hvorfra de i Procession droge til Slottet. Her tolkede Hs. H. Biskop Faber Geistlighedens Glæde ved at see Deres Majestæter igjen i Fyen; han viste, hvorledes Menighedernes Opmærksomhed var Søndagen den 21 Juni bleven henledet paa Kroningsdagen den 28de, hvilken Sidste derpaa var bleven benyttet af Geistligheden til i de talrigt besøgte Kirker at nære, befæste og levendegjøre de Tillidens, Ærefrygtens og Hengivenhedens Følelser, ved hvilke alene Undersaatternes Hjerter kunne blive et fast Værn om Tronen. Følgende Jesu udtrykkelige Lære og Exempel, forkyndtes af de Geistlige Evangeliet som en Kjærlighedens og Fredens Lære; ved at mildne Hjerterne ved Evangeliet, forkyndt paa denne Maade, vilde ogsaa de Frugter fremkomme, som hedde Kjærlighed til Fødeland, til Konge og Dronning, den Kjærlighed, som gjør Dommene besindige, sanddrue, retfærdige, Biskoppen. gjør Hjerterne skjønsomme og taknemmelige. ønskede, at Deres Majestæter maatte ogsaa i Fyen høste disse Frugter i rigeligt Maal, Frugter, som det kronede Hoved ogsaa trænger til for at have Kraft til at bære Kronens Byrde, Standhaftighed til at overvinde Hindringer, selv for ædle Øiemeeds Fremme og Udholdenhed til stedse at træffe nye Foranstaltninger til Folkets Vel. Biskoppen, sluttede sin Tale ved at nedbede Guds Kraft, Naade og Velsignelse over Kongen og Dronningen. Hs. Maj. Kongen bevidnede de Geistlige sin Tak for det mod Høistsamme og Hs. Maj. Dronningen yttrede gode Sindelag; Han stolede fast paa, at Geistligheden, ved at forkynde Fredens Evangelium i Kjærlighed, vilde nære og befæste den Troskab og Hengivenhed mod Kongehuset, som stedse havde udmærket det danske Folk. Han vilde foreløbigen underrette Geistligheden om, at han havde været betænkt paa en Forordning, hvorved de communale Anliggender paa Landet kunde blive ordnede paa en analog Maade med Kjøbstæderne, og vilde denne Sag blive en Gjenstand for Provindsialstændernes Forhandlinger. Skjøndt det maatte antage at stemme overeens med den geistlige Stands Kald, at dens Deeltagelse i det Communale blev af en mindre directe Natur end ved Skole= og Fattigvæsenet, vilde hiint dog i høi Grad fordre Geistlighedens velvillige Deeltagelse og Understøttelse, paa hvilken Hs. Majestæt gjorde tillidsfuld Regning. Jgaar afgav Æreporten et særdeles imponerende Skue, idet alle Corporationernes Faner vaiede foroven med Sømændenes i Midten. Om Eftermiddagen deeltog Hs. Majestæt i en Frimurerfest i Fruens Bøge; iforgaars Aftes var der et glimrende Bal paa Slottet. Jformiddags Kl. 10 1/2 afreiste Deres Majestæter herfra; paa Flakhaugen stod Borgercompagniet, og udenfor Byen Fodjægercorpset opstillet. Kongens og Dronningens Nedladenhed og Mildhed ere noksom bekjendte heri Provindsen og aabenbarede sig ogsaa paa hele Veien udaf Byen. Foran den Kongel. Vogn red en passende Suitee, anført af Hs. K. H. Kronprindsen; en lang Række af Vogne fulgte dernæst. Med ædel Kongelig Naade modtoge Majestæterne af Odense Jndvaanere den Hylding, som De vidste var velfortjent, en Hylding, som De ogsaa vide, var uskrømtet og oprigtigt meent.